ΓΡΑΠΤΗ ΕΡΩΤΗΣΗ P-3575/02

υποβολή: Ioannis Averoff (PPE-DE) προς την Επιτροπή

(6 Δεκεμβρίου 2002)

Θέμα: Ελλιπής εφαρμογή του ΟΣΔΕ στην Ελλάδα

Στην ειδική έκθεση αριθ. 4/2001(1) του Ελεγκτικού Συνεδρίου περιλαμβάνεται πίνακας (αριθ. 4) ο οποίος παρουσιάζει σύνοψη των αδυναμιών που εντόπισε η Επιτροπή στα κράτη μέλη για το οικονομικό έτος 1998 (εκθέσεις ελέγχου από το 1998 έως τον Ιούνιο του 2000). Από τον εν λόγω πίνακα προκύπτουν αδυναμίες σε βασικούς ελέγχους στην Ελλάδα. Ειδικότερα, στην ενίσχυση που αφορά εκτάσεις, οι εν λόγω αδυναμίες εντοπίζονται στην τήρηση προθεσμιών, στις μηχανογραφημένες βάσεις δεδομένων, στο σύστημα αναγνώρισης αγροτεμαχίων, στους διοικητικούς ελέγχους, στους επιτόπιους ελέγχους και στις κυρώσεις, ενώ στις πριμοδοτήσεις που αφορούν ζώα, οι αδυναμίες εντοπίζονται στην τήρηση προθεσμιών, στις μηχανογραφημένες βάσεις δεδομένων, στο σύστημα αναγνώρισης και καταγραφής για τα ζώα, στις αιτήσεις ενίσχυσης, στους διοικητικούς ελέγχους και στους επιτόπιους ελέγχους. Επιπλέον, στο σημείο 64 της ίδιας έκθεσης αναφέρεται ότι οιπηρεσίες της Επιτροπής κατέληξαν στο συμπέρασμα ότι το Ολοκληρωμένο Σύστημα Διαχείρισης και Ελέγχου (ΟΣΔΕ), το οποίο θεσπίστηκε με τον Κανονισμό αριθ. 3508/92(2) του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων, δεν έχει εφαρμοστεί από την Ελλάδα.

Ποιά είναι η κατάσταση σήμερα όσον αφορά την εφαρμογή του ΟΣΔΕ από την Ελλάδα και τί μέτρα έχει λάβει ή προτίθεται να λάβει η Επιτροπή για να εξασφαλίσει τη συμμόρφωση της Ελλάδας σχετικά με την εφαρμογή του ΟΣΔΕ·

Γνωρίζει η Επιτροπή τους λόγους της ελλιπούς εφαρμογής· Ποιές είναι οι εκτιμήσεις της για τις επιπτώσεις της ελλιπούς εφαρμογής του εν λόγω συστήματος επί της αποτελεσματικότητας των διενεργούμενων ελέγχων·

Μπορεί η Επιτροπή να αναφέρει το συνολικό ύψος των δημοσιονομικών διορθώσεων σε βάρος της Ελλάδας, μετά την 1η Ιανουαρίου 1997 (τελική προθεσμία πλήρους εφαρμογής του ΟΣΔΕ), λόγω ανεπάρκειας φυσικών ελέγχων οφειλόμενων στη μη εφαρμογή του ανωτέρω συστήματος·

(1) ΕΕ C 214 της 31.7.2001, σελ. 1.

(2) ΕΕ L 355 της 5.12.1992, σελ. 1.

Απάντηση του κ. Fischler εξ ονόματος της Επιτροπής

(16 Ιανουαρίου 2003)

Η κατάσταση στην Ελλάδα και η πρόοδός της έχουν αξιολογηθεί μέχρι σήμερα και θα συνεχίσουν να αξιολογούνται με προσοχή από τιςπηρεσίες της Επιτροπής που είναιπεύθυνες για τον έλεγχο των γεωργικών δαπανών.

Η Ελλάδα δεν έχει ολοκληρώσει ακόμη το σύστημα αναγνώρισης και καταγραφής των βοοειδών, σύμφωνα με τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας καθώς και για την κατάργηση του κανονισμού (ΕΚ) αριθ. 820/97(1) του Συμβουλίου, το οποίο έπρεπε να είχε ολοκληρωθεί έως την 1η Ιανουαρίου 2000, το αργότερο. Επίσης το σύστημα, σύμφωνα με το οποίο απαιτείται από τους κτηνοτρόφους προβάτων και αιγών να τηρούν μητρώα κίνησης των κοπαδιών, σύμφωνα με την οδηγία 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων(2), δεν λειτουργεί σωστά, ακόμη και αν αποτελεί απαίτηση για χορήγηση πριμοδότησης από το 1995. Το σύστημα αναγνώρισης αγροτεμαχίων της Ελλάδας, το οποίο, σύμφωνα με τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(3), έπρεπε να είχε ολοκληρωθεί έως την 1η Ιανουαρίου 1997, το αργότερο, είναι ακόμη ελλιπές. Υπάρχουν επίσης προβλήματα που επανέρχονται συνεχώς σχετικά με την επεξεργασία των αιτήσεων ενίσχυσης, τις πληρωμές και τις ρυθμίσεις όσον αφορά τους επιτόπιους ελέγχους.

Οι ανωτέρω ελλείψεις αφορούν τις βασικές συνιστώσες του ΟΣΔΕ. Κατά συνέπεια, οι προβλεπόμενοι από τους κανονισμούς διοικητικοί και φυσικοί έλεγχοι, όπως οι μηχανογραφημένοι διασταυρούμενοι έλεγχοι και οι έλεγχοι στις εκμεταλλεύσεις, δεν μπορούν να βασισθούν πλήρως σε αυτό. Αυτή η μη ικανοποιητική κατάσταση συνεπάγεται κίνδυνο επιβάρυνσης του ταμείου, το οποίο αντιμετωπίζεται στο πλαίσιο της διαδικασίας εκκαθάρισης των λογαριασμών της Επιτροπής.

Σ' αυτή τη βάση, η Επιτροπή εφάρμοσε μέχρι σήμερα ετήσιες διορθώσεις σε ποσοστό 5 % ή περισσότερο για τις αροτραίες καλλιέργειες, 10 % για τις πριμοδοτήσεις για τα βοοειδή και 5 % για τις πριμοδοτήσεις για τα πρόβατα.

Από την 1η Ιανουαρίου 2000, η αναγνώριση και καταγραφή των ζώων κατέστη σαφής απαίτηση επιλεξιμότητας για τη χορήγηση των πριμοδοτήσεων για τα ζώα, έτσι ώστε οι ελλείψεις του συστήματος αναγνώρισης και καταγραφής των ζώων στην Ελλάδα να συνεπάγονταιψηλότερο ποσοστό μη συμμόρφωσης με τους κανόνες. Ως εκ τούτου, η Επιτροπή εξετάζει διόρθωση σε ποσοστό 25 %, όσον αφορά ορισμένες πριμοδοτήσεις για τα βοοειδή για το έτος 2000. Η πρόταση αυτή βρίσκεται προς το παρόν στο στάδιο του συμβιβασμού. Η Επιτροπή μελετά επίσης περαιτέρω διορθώσεις σεψηλό ποσοστό.

Από την άλλη μεριά, η Επιτροπή, στους ελέγχους της, δεν βρήκε ενδείξεις από τις οποίες μπορεί να συναχθεί ότι η κατάσταση, σε επίπεδο εκμεταλλεύσεων, παρουσιάζει σημαντικό βαθμό ανωμαλιών ή απάτης. Έτσι, δενπάρχει λόγος να θεωρηθεί ότι ο κίνδυνος για το ταμείο είναιψηλότερος από τα ποσοστά δημοσιονομικών διορθώσεων που αποφασίστηκαν από την Επιτροπή.

Το συνολικό ποσοστό το οποίο έχει ήδη απορριφθεί για κοινοτική χρηματοδότηση με τις αποφάσεις της Επιτροπής, όσον αφορά τα έτη 1997 έως 1999, ανέρχεται σε 156 153 993 ευρώ. Ωστόσο, δεδομένου ότι οι δαπάνες δηλώθηκαν κατά το οικονομικό έτος που ακολουθεί το έτος το οποίο αφορούν οι αιτήσεις, πρέπει να σημειωθεί ότι η διαδικασία εκκαθάρισης των λογαριασμών συνεχίζεται σχετικά με τα έτη αιτήσεων 1999 και τα επόμενα, για τον τομέα των αροτραίων καλλιεργειών, και 2000 και επόμενα για τον τομέα των πριμοδοτήσεων για τα ζώα, για τα οποία περαιτέρω σημαντικές δημοσιονομικές διορθώσεις βρίσκονται ήδη σε προχωρημένο στάδιο της εκκαθάρισης και προβλέπονται για το 2003. Επιπλέον, λαμβανομένουπόψη του ότι οι συνεχιζόμενες αδυναμίες του συστήματος ελέγχου μπορούν, χρόνο με το χρόνο, να οδηγήσουν σε αύξηση λανθασμένων δηλώσεων εκ μέρους των κατόχων εκμεταλλεύσεων, η Επιτροπή ετοιμάζει κατευθυντήριες γραμμές που αποσκοπούν στην αύξηση του ποσοστού των κατ' αποκοπή διορθώσεων σε περίπτωση που ένα κράτος μέλος δεν έχει εφαρμόσει μέτρα για να διορθώσει τις ελλείψεις των συστημάτων ελέγχου που έχουν ήδη οδηγήσει σε δημοσιονομικές διορθώσεις στο πλαίσιο της διαδικασίας εκκαθάρισης των λογαριασμών.

Τελικά, ο δημοσιονομικές διορθώσεις που έχουν εφαρμοσθεί μέχρι τώρα αντιστοιχούν στο δημοσιονομικό κίνδυνο για το ταμείο όπως αυτός αξιολογήθηκε από την Επιτροπή. Η κατάσταση για το 2002 θα αξιολογηθεί κατά το επόμενο έτος και, βάσει της προόδου που θα έχει σημειωθεί καθώς και των αδυναμιών που παραμένουν, η Επιτροπή θα εξετάσει τη δυνατότητα χρησιμοποίησης των πλέον ενδεδειγμένων σε τέτοιες περιπτώσεις μέτρων, συμπεριλαμβανομένων, ενδεχομένως, μειώσεων των πληρωμών στο κράτος μέλος.

(1) ΕΕ L 204 της 11.8.2000.

(2) ΕΕ L 355 της 5.12.1992.

(3) ΕΕ L 355 της 5.12.1992.